cyanic-selkie/wikianc huggingface dataset:
Yelizaveta Luzan
2020-ci il: Avropa Çempionatında gümüş medal
2020-ci ilin əvvəlindən bütün dünyanın COVID-19 pandemiyası cənginə aldı. Martın 24-də Beynəlxalq Olimpiya Komitəsi (BOK) tərəfindən XXXII Yay Olimpiya Oyunlarının təxirə salınması barədə qərar qəbul elədi. Həmçinin 20–24 mayda Kiyev şəhərində baş tutmalı olan Avropa Çempionatı da təxirə salındı. Bundan sonra olimpiadada debüt üçün daha bir il gözləməli olan Azərbaycanın əsas yığmasının bir sıra — Aliyə Paşayeva, Ayşən Bayramova və Diana Əhmədbəylinin yığmadan uzaqlaşdı. Bundan sonra bədii gimnastlardan ibarət Azərbaycan yığmasının baş məşqçisi Mariana Vasileva tərəfindən yeni qrup formalaşdırıldı. Köhnə qrupun heyətindən sadəcə Darya Sorokina və Zeynəb Hümmətova yeni qrupun heyətində də yer aldı. Qrupun digər üzvləri isə gənclərdən ibarət qrupun əsas üzvləri Ləman Əlimuradova, Məryəm Səfərova və Yelizaveta Luzan oldu.
Təxirə salınan Avropa Çempionatının 26–30 noyabrda Kiyev şəhərində baş tutması qərara alındı. Bu turnirdə Azərbaycanı Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup təmsil elədi. Komanda əvvəlcə 5 topla turnirin təsnifat mərhələsində mübarizə apardı. Kompozisiyası referilər tərəfindən 34.600 balla qiymətləndirilən qrup təsnifat mərhələsini altı qrup sırasında birinci pillədə başa vurdu və final mərhələsinə vəsiqə qazandı. Bu həm də ümumi turnirdə Azərbaycan yığmasının medal şanslarını artırdı. 3 halqa / 4 gürz turnirində isə qrupun çıxışı referilər tərəfindən 31.700 balla qiymətləndirildi. Bu nəticələrə əsasən Azərbaycan təmsilçiləri altı qrup arasında sadəcə İsrail (33.475 bal) gimnastlarından geri qaldı. Bu nətilərə əsasən Azərbaycan qrupu bu turnirin də final mərhələsinə vəsiqə qazandı. Ümumi turnirdə isə Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup 66.300 balla Avropa Çempionatının gümüş medalına sahib oldu. Turnirin qalibi isə 67.575 balla İsrail gimnastları oldu. Həmçinin Azərbaycan gimnastları altı ildən sonra birinci dəfə qrup turnirində Avropa Çempionatının medalına sahib oldu. Avropa Çempionatında həmçinin gənclər və seniorlardan ibarət qrupların nəticələrinin cəminə əsasəndə medallar verildi. Bu nəticələrə əsasən gənclərdən və seniorlardan ibarət Azərbaycan qrupu turnirin bürünc medallarına sahib oldu. Daha sonra Azərbaycan qrupu ayrı-ayrı alətlər üzrə final mərhələlərində mübarizə apardı. Qrup əvvəlcə 5 halqa ilə turnirin final mərhələsində çıxış elədi. Kompozisiyası referilər tərəfindən 31.450 balla qiymətləndirilən Azərbaycan təmsilçiləri nəticələrə əsasən altı qrup sırasında dördüncü pillənin sahibi oldu. Turnirin sonunda Azərbaycan qrupu 3 halqa / 4 gürz turnirinin final mərhələsində mübarizə apardı. Referilər tərəfindən çıxışı 30.650 balla qiymətləndirilən qrup nəticələrə əsasən Avropa Çempionatının bürünc medalına sahib oldu.
2021-ci il: Olimpiya Oyunlarında mübarizə
2021-ci ildə də bədii gimnastlardan ibarət Azərbaycan yığmasının əsas qrupu Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət oldu. Bu qrupun birinci turniri 26–28 martda Bolqarıstanın Sofiya şəhərində baş tutan FIG World Cup beynəlxalq turniri oldu. Turnirin birinci günü qup beş topla turnirdə mübarizə apardı. Kompozisiyası referilər tərəfindən 37.450 balla qiymətləndirilən qrup nəticələrədə əsasən 11 qrup sırasında üçüncü pillədə qərarlaşdı və final mərhələsinə vəsiqə qazandı. Üç halqa / dörd gürz turnirinin təsnifat mərhələsində isə qrupun çıxışı 33.500 balla qiymətləndirildi. Bu nəticələrə əsasən Azərbaycan təmsilçiləri 11 qrup sırasında dördüncü pillənin sahibi oldu və bu turnirin də final mərhələsinə vəsiqə qazandı. Ümumi nəticədə isə Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup 70.950 bal topladı. Bu nəticələrə əsasən Azərbaycan qrupu sadəcə Bolqarıstan təmsilçilərindən (84.350) geri qaldı və turnirin gümüş medalına sahib oldu. Turnirin növbəti günü ayrı-ayrı alətlərdə final mərhələsi baş tutdu. Azərbaycan qrupu əvvəlcə beş topla turnirdə mübarizə apardı. Bu turnirdə qrup uğursuz çıxış elədi və 26.400 balla 8 qrup sırasında sonuncu, 8-ci pillədə qərarlaşdı. Üç halqa / dörd gürz turnirinin final mərhələsində isə Azərbaycan qrupunun çıxışı referilər tərəfindən 33.450 balla qiymətləndirildi. Bu nəticələrə əsasən qrup turnirin bürünc medalına sahib oldu.
İlin növbəti nüfuzlu turniri 6–10 mayda Azərbaycanda baş tutan FIG World Cup beynəlxalq turniri oldu. Bu turnirdə də Azərbaycan qrupunun heyəti Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət idi. Komanda əvvəlcə beş topla turnirin təsnifat mərhələsində mübarizə apardı. Qrupun çıxışı referilər tərəfindən 43.000 balla qiymətləndirildi. Bu nəticələrə əsasən Azərbaycan təmsilçiləri 11 qrup sırasında üçüncü pillənin sahibi oldu və final mərhələsinə vəsiqə qazandı. Üç halqa / dörd gürz turnirində isə qrup 38.850 balla 11 qrup sırasında dördüncü pillənin sahibi oldu. Bu nəticələrə əsasən Azərbaycan gimnastları final mərhələsinə vəsiqə qazansa da, ümumi nəticədə medal qazana bilmədi. Komanda ümumi nəticədə turniri 81.850 balla 11 qrup sırasında dördüncü pillədə başa vurdu. Turnirin növbəti günü ayrı-ayrı alətlərdə final mərhələsi baş tutdu. Azərbaycan gimnastları əvvəlcə beş topla turnirin final mərhələsində çıxış elədi. Kompozisiyası referilər tərəfindən 44.000 balla qiymətləndirilən qrup turniri üçüncü pillədə başa vurdu və bürünc medalın sahibi oldu. Daha sonra qrup üç halqa / dörd gürz turnirinin final mərhələsində mübarizə apardı. Nəticədə Azərbaycan gimnastları turniri 37.600 balla 8 idmançı sırasında beşinci pillədə başa vurdu. Bununla da Azərbaycan qrupu turniri cəmi bir bürünc medalla başa vurdu.
İlin birinci nüfuzlu turniri 8–14 iyunda Bolqarıstanın Varna şəhərində baş tutan Avropa Çempionatı oldu. Bu turnirdən əvvəl bədii gimnastlardan ibarət Azərbaycan yığmasının baş məşqçisi Mariana Vasileva qrupun heyətində əvəzləmə elədi. Məryəm Səfərova qrupun heyətindən çıxarıldı və qrupa Nərminə Səmədova daxil edildi. Nərminə Səmədova heç bir zaman qrup turnirlərdə çıxış eləməmişdi. Səmədova 2014–2019-cu illərdə fərdi turnirlədə çıxış eləmişdi və bir-sıra beynəlxalq turnirlərdə medallara sahib olmuşdu.
Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətovadan ibarət qrupun birinci turniri Avropa Çempionatı oldu. Komanda əvvəlcə çempionatın təsnifat mərhələsində mübarizə apardı. Beş topla turnirdə çıxışı referilər tərəfindən 41.750 balla qiymətləndirilən qrup nəticələrə əsasən 18 qrup sırasında yeddinci pillədə qərarlaşdı və final mərhələsinə vəsiqə qazandı. 3 halqa / 2 gürz turnirində isə qrup uğurla çıxış elədi. Kompozisiyası refeirilər tərəfindən 40.475 balla qiymətləndirilən qrup nəticələrə əsasən dördüncü pillənin sahibi oldu və final mərhələsinə vəsiqə qazandı. Beş topla turnirin çıxışı uğursuz olduğuna görə bu ümumi nəticəyə ciddi təsir elədi. Nəticədə Azərbaycan təmsilçiləri 82.225 balla 18 qrup sırasında yeddinci pillənin sahibi oldu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş topla turnirin final mərhələsində çıxış elədi. Kompozisiyası referilər tərəfindən 43.700 balla qiymətləndirilən Azərbaycan təmsilçiləri nəticələrə əsasən turniri altıncı pillədə başa vurdu. 3 halqa / 2 gürz turnirində də qrup medala sahib ola bilmədi. Komandanın çıxışı referilər tərəfindən 41.750 balla qiymətləndirilən qrup nəticələrə əsasən turnrii dördüncü pillədə başa vurdu. Bununla da qrup Avropa Çempionatını medalsız başa vurdu.
İyulun 8-də bədii gimnastlardan ibarət Azərbaycan yığmasının məşqçiləri tərəfindən 15 gün sonra baş tutacaq XXII Yay Olimpiya Oyunlarında mübarizə aparacaq heyəti açıqlandı. Heyətə Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova daxil edildi.
Olimpiadadan əvvəl Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup İsrailin Təl-Əviv şəhərində baş tutan FIG Qran-Pri turnirində mübarizə apardı. Komanda turnirində bürünc medala sahib olan Azərbaycan qrupu ümumi turnirdə, 5 topla turnirdə və 3 halqa / 2 gürz turnirində də bürünc medalların sahibi oldu.
COVID-19 pandemiyası səbəbilə təxirə salınan XXXII Yay Olimpiya Oyunları 22 iyul-8 avqustda Yaponiyada baş tutdu. Azərbaycan sonuncu dəfə bədii gimnastların qrup turnirində 12 il əvvəl təmsil olunmuşdu. Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup iyulun 7-də mübarizə apardı. Təsnifat mərhələsində qrup əvvəlcə 5 topla proqramı icra elədi. Nəticədə qrupun çıxışı referilər tərəfindən 36.700 balla qiymətləndirildi. Bu nəticəyə əsasən qrup beş topla turnirdən sonra 14 qrup sırasında 10-cu pillədə qərarlaşdı. Daha sonra gimnastlar 3 halqa / 2 gürz turnirində mübarizə apardı. Bu səfər qrupun çıxışı referilər tərəfindən 37.650 balla qiymətləndirildi. Nəticədə qrup onuncu pillədə qərarlaşdı. Ümumi nəticələrə əsasən isə Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup təsnifat mərhələsini 74.350 balla onuncu pillədə başa vurdu və olimpiadanın final mərhələsinə vəsiqə qazana bilmədi.
Olimpiadadan sonra bədii gimnastlardan ibarət Azərbaycan yığmasının baş məşqçisi Mariana Vasileva Azərbaycan qrupunun heyətində əvəzləmə elədi. Nərminə Səmədova qrupun heyətindən çıxırıldı və onun əvəzinə qrupa Güllü Ağalarzadə daxil edildi. 18 yaşlı Güllü Ağalarzadə gənclər arasında beynəlxalq turnirlərdə bir sıra uğurlara imza atmışdı.
Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətova ibarət qrupun birinci turniri Yaponiyanın Kitayuşu şəhərində baş tutan Dünya Çempionatı oldu. Çempionatın təsnifat mərhələsində qrup əvvəlcə beş topla turnirdə mübarizə apardı. Çıxışı referilər tərəfindən 39.600 balla qiymətləndirilən Azərbaycan təmsilçiləri nəticələrə əsasən 18 qrup sırasında altıncı pillədə qərarlaşdı və final mərhələsinə vəsiqə qazandı. Daha sonra qrup 3 halqa / 2 gürz turnirində çıxış elədi. Kompozisiyası referilər tərəfindən 38.000 balla qiymətləndirilən Azərbaycan təmsilçiləri 8-ci pillənin sahibi oldu. Ümumi nəticədə isə qrup 77.600 balla Dünya Çempionatını altıncı pillədə başa vurdu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş topla turnirin final mərhələsində çıxış elədi. Kompozisiyası referilər tərəfindən 38.050 balla qiymətləndirilən Azərbaycan təmsilçiləri nəticələrə əsasən turniri altıncı pillədə başa vurdu. 3 halqa / 2 gürz turnirində də qrup medala sahib ola bilmədi. Komandanın çıxışı referilər tərəfindən 38.750 balla qiymətləndirilən qrup nəticələrə əsasən turnri altıncı pillədə başa vurdu.
2022-ci il: Dünya Çempionatında tarixi uğur
2022-ci ilin birinci nüfuzlu turniri 22–24 apreldə Azərbaycanda baş tutan FIG World Cup turniri oldu. Bu turnirdə Azərbaycanı Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup təmsil elədi. Komanda əvvəlcə təsnifat mərhələsində beş halqa ilə turnirdə mübarizə apardı. Kompozisiyası referilər tərəfindən 33.050 balla qiymətləndirilən Azərbaycan təmsilçiləri nəticələrə əsasən 14 qrup sırasında sadəcə İtaliya gimnastlarından geri qaldı. Daha sonra Azərbaycan gimnastları 3 lent və 2 topla proqramı icra elədi. Bu çıxışı referilər tərəfindən 30.600 balla qiymətləndirilən Azərbaycan qrupu bu səfər də 14 qrup sırasında sadəcə İtaliya gimnastlarından geri qaldı. Ümumi nəticədə Azərbaycan gimnastları 63.650 balla turnirin gümüş medalına sahib oldu. Turnirin növbəti günü ayrı-ayrı alətlərdə final mərhələləri baş tutdu. Azərbaycan gimnastları əvvəlcə beş halqa ilə turnirdə mübarizə apardı. Komandanın bu çıxışı referilər tərəfindən 32.850 balla qiymətləndirildi. Azərbaycan təmsilçilərinin əsas rəqibi hesab olunan İtaliya nümayəndəsi isə 0.400 bal az — 32.450 bal topladı. Bununla da Azərbaycan qrupu turnirin qızıl medalına sahib oldu. 3 lent və 2 topla proqramda isə Azərbaycan gimnastları uğursuz çıxış elədi. Kompozisiyası referilər tərəfindən 24.750 balla qiymətləndirilən qrup nəticələrə əsasən turniri beşinci pillədə başa vurdu. Bununla da Azərbaycan qrupu turniri bir qızıl və bir gümüş medalla başa vurdu.
2022-ci ilin birinci nüfuzlu turniri 15–20 iyunda İsrailin Təl-Əviv şəhərində baş tutan Avropa Çempionatı oldu. Bu turnirdə Azərbaycanı Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup təmsil elədi. Turnirin təsnifat mərhələsində qrup əvvəlcə beş halqa ilə turnirdə mübarizə apardı. Kompozisiyası referilər tərəfindən 33.600 cabbal qiymətləndirilən Azərbaycan gimnastları nəticələrə əsasən üçüncü pillədə qərarlaşdı və final mərhələsinə vəsiqə qazandı. Daha sonra qrup 3 lent / 2 top turnirində çıxış elədi. Bu səfər qrupun çıxışı referilər tərəfindən 31.800 balla qimətləndirildi. Nəticədə üçüncü pillənin sahibi olan Azərbaycan təmsilçiləri turnirin final mərhələsinə vəsiqə qazandı. Ümumi nəticədə isə Azərbaycan gimnastları 65.400 balla Avropa Çempionatının bürünc medalına sahib oldu. Turnirin növbəti günü ayrı-ayrı alətlər üzrə final mərhələsi baş tutdu. Komanda əvvəlcə beş halqa ilə turnirin final mərhələsində mübarizə apardı. Çıxışı referilər tərəfindən 34.750 balla qiymətləndirilən qrup Avropa Çempionatının bürünc medalına sahib oldu. Komanda daha sonra 3 lent / 2 top proqramını icra elədi. Bu səfərdə Azərbaycan gimnastları uğurlu oldu. Kompozisiyası 31.900 balla qiymətləndirilən Azərbaycan təmsilçiləri növbəti dəfə Avropa Çempionatının bürünc medalına sahib oldu. Bununla da Azərbaycan qrupu Avropa Çempionatını üç bürünc medalla başa vurdu.
2022-ci ilin əsas turniri 14–18 sentyabrda Bolqarıstanın Sofiya şəhərində baş tutan Dünya Çempionatı oldu. Bu turnirdə Azərbaycanı Darya Sorokina, Güllü Ağalarzadə, Kamilla Əliyeva (ehtiyat gimnast), Ləman Əlimuradova, Yelizaveta Luzan və Zeynəb Hümmətovadan ibarət qrup təmsil elədi. Komanda əvvəlcə təsnifat mərhələsində mübarizə apardı. Beş halqa ilə turnirdə Azərbaycan təmsilçiləri uğursuz çıxış elədi. Nəticədə qrupun çıxışı referilər tərəfindən 30.000 balla qiyətləndirildi. Bu nəticələrə əsasən gimnastlar 30 qrup sırasında 14-cü pillənin sahibi oldu. Bundan sonra qrupun ümumi nəticədə medal qazanması şansları azaldı və qrupun əsas məqsədə 3 lent / 2 gürz turnirində uğura nail olmaq idi. Bu turnirdə Azərbaycan gimnastların çıxışı referilər tərəfindən 29.250 balla qiymətləndirildi. Nəticədə qrup dördüncü pillənin sahibi oldu və final mərhələsinə vəsiqə qazandı. Ümumi nəticədə isə qrup 59.250 balla doqquzuncu pillədə qərarlaşdı.
Turniri son günü ayrı-ayrı alətlər üzrə final mərhələsi baş tutdu. Azərbaycan gimnastları cəmi bir turnirdə — 3 lent / 2 gürz turnirində mübarizə aparırdı. 18 sentyabr Azərbaycan idman tarixi üçün əlamətdar bir gün oldu. 3 lent / 2 gürz turnirinin final mərhələsində 8 qrup mübarizə aparırdı. Kompozisiyasını birinci nömrə altında Azərbaycan gimnastları təqdim elədi. Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətovadan ibarət qrupun çıxışı referilər tərəfindən 30.750 balla qiymətləndirildi və birinci pillədə qərarlaşdı. Bundan sonra Azərbaycan gimnastları çıxış edən 7 qrupun nəticələrini gözləməli idi. Üç nömrə altında çıxış edən İtaliya qrupu Azərbaycan gimnastlarından 0.700 bal çox alaraq qrupu geridə qoydu. Daha sonra turnirin favoriti, artıq 2 gümüş medala sahib olan İsrail gimnastları mübarizə apardı. İsrail gimnastlarının çıxışı uğursuz oldu və nəticədə İsrail gimnastları Azərbaycan qrupundan geridə qaldı. Altı nömrə altında çıxış edən Bolqarıstan təmsilçiləri Azərbaycan qrupundan 2.250 bal çox alaraq qrupu geridə qoydu və nəticədə Azərbaycan gimnastları üçüncü pillədə qərarlaşdı. Medalın taleyi sonun çıxış edən İspaniya qrupundan asılı idi. İspaniya gimnastları buna qədər turnirdə 2 bürünc medala sahib olmuşdu, amma bu səfər İspaniya qrupu uğursuz çıxış elədi və 28.450 balla beşinci pillədə qərarlaşdı. Bu minvalla da Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətovadan ibarət qrup Dünya Çempionatının bürünc medalına sahib oldu. Bu gimnastlar birinci dəfə qrup turnirində Dünya Çempionatının medalına sahib olmaqla Azərbaycan idman tarixinə düşdülər.
Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup 2022-ci ili 3 qızıl, 2 gümüş və 6 bürünc medalla başa vurdu. 2022-ci ilin nəticələrinə əsasən qrup AGF tərəfinən ilin gimnastı ödülünə layiq görüldü.
2023-cü il: Tarixi Avropa çempionluğu
Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrupun 2023-cü ildə birinci turniri 8–10 apreldə Fransanın Tyer şəhərində baş tutan FIG Fransa Qran-Prisi turniri oldu. Komanda əvvəlcə beş halqa ilə turnirin təsnifat mərhələsində mübarizə apardı. Kompozisiyası referilər tərəfindən 30.300 balla qiymətləndirilən qrup təsnifat mərhələsini beşinci pillədə başa vurdu və final mərhələsinə vəsiqə qazandı. 3 lent / 2 top turnirində isə qrupun çıxışı 27.500 balla qiymətləndirildi. Bu nəticələrə əsasən qrup dördüncü pillənin sahibi oldu və final mərhələsinə vəsiqə qazandı. Ümumi nəticədə isə Azərbaycan gimnastları 57.800 turniri dördüncü pillədə başa vurdu.
Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş halqa ilə turnirin final mərhələsində çıxış elədi və 32.250 balla turnirin bürünc medalına sahib oldu. Daha sonra qrup 3 lent / 2 top turnirində mübarizə apardı. Kompozisiyası referilər tərəfindən 30.550 balla qiymətləndirilən qrup turnirin gümüş medalına sahib oldu. Bununla da Azərbaycan gimnastları turniri bir gümüş və bir bürünc medalla başa vurdu.
Qrupun növbəti turniri 20–24 apreldə Azərbaycanda baş tutan FIG World Cup turniri oldu. Komanda əvvəlcə beş halqa ilə turnirdə mübarizə apardı. Kompozisiyası referilər tərəfindən 33.500 balla qiymətləndirilən Azərbaycan gimnastları 14 qrup sırasında üçüncü pillənin sahibi oldu və final mərhələsinə vəsiqə qazandı. Daha sonra qrup 3 lent / 2 top turnirində çıxış elədi. Bu turnirində qrupun çıxışı 32.250 balla qiymətləndirildi və bu nəticələrə əsasən qrup sadəcə Çin təmsilçilərindən 1.150 bal geri qaldı. Ümumi nəticədə isə qrup 65.750 balla sadəcə İsrail və Çin gimnastlarından geri qaldı və turnirin bürünc medalına sahib oldu.
Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş halqa ilə turnirin final mərhələsində çıxış elədi və 32.950 balla turniri dördüncü pillədə başa vurdu. Daha sonra qrup 3 lent / 2 top turnirində mübarizə apardı. Kompozisiyası referilər tərəfindən 32.300 balla qiymətləndirilən qrup turnirin bürünc medalına sahib oldu. Bununla da Azərbaycan gimnastları turniri 2 bürünc medalla başa vurdu.
Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrupun növbəti sınağı 30 aprel-2 mayda Portuqaliyanın Portimao şəhərində baş tutan FIG World Challenge Cup turnirində mübarizə apardı. Komanda ümumi nəticədə 61.000 balla turnirin bürünc medalına sahib oldu. Ayrı-ayrı alətlər üzrə final mərhələsində isə qrup medala sahib ola bilmədi. Komanda beş halqa ilə turnirdə 32.150 balla, 3 lent / 2 topla turnirdə isə 29.350 balla dördüncü pillənin sahibi oldu.
2023-cü ilin birinci nüfuzlu turniri Avropa Çempionatı oldu. 16–22 mayda Azərbaycanda baş tutan Avropa Çempionatında Azərbaycanı Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup təmsil elədi. Mayın 21-də qrup əvvəlcə 3 lent / 2 top turnirində mübarizə apardı. Kompozisiyasını səhvsiz təqdim edən qrupun çıxışı referilər tərəfindən 32.500 balla qiymətləndirildi. Bu nəticəyə əsasən Azərbaycan təmsilçiləri 18 qrup sırasında birinci pillənin sahibi oldu. Daha sonra qrup beş halqa ilə turnirdə çıxışını təqdim elədi. Proqramın icrası Azərbaycanın milli musiqisisinin sədaları altında icra edildi. Bu proqram qrupun nəticəsi aşağı oldu — 32.900 bal. Bu nəticələrə sasən Azərbaycan gimnastları təsnifat mərhələsini 8-ci pillədə başa vurdu və final mərhələsinə vəsiqə qazandı, amma bu uğursuz çıxış ümumi nəticəyə təsir elədi. Nəticədə Azərbaycan qrupu 65.400 balla Avropa Çempionatının bürünc medalına sahib oldu.
Turnirin növbəti günü isə 5 halqa və 3 lent / 2 topla turnirin final mərhələsi baş tutdu. Komanda əvvəlcə beş halqa ilə proqramı icra eləsə də, qrupun çıxışı uğursuz oldu. Nəticədə qrup 32.800 balla turniri sonuncu, 8-ci pillədə başa vurdu. Daha sonra qrup 3 lent / 2 topla turnirdə çıxış elədi. Komanda ötən gün təsnifat mərhələsində birinci pillənin sahibi olmuşdu və bu səfər də medala iddialı. Komandanın çıxışı referilər tərəfindən 32.250 balla qiymətləndirildi. Bu nəticəyə əsasən Azərbaycan qrupu birinci pillədə qərarlaşdı. Azərbaycan təmsilçilərindən sonra daha üç qrup — Fransa, Yunanıstan və İspaniya mübarizə apardı. Medala əsas iddialı olan qrup İspaniya idi. Sonuncu sırada çıxış edən İspaniya qrupu nəticədə üçüncü pillənin sahibi oldu. Bununla da Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup 39-cu Avropa Çempionatının qızıl medalına sahib oldu. Bu Azərbaycan idmanı tarixində ciddi uğur idi. Azərbaycan müstəqil olduğu 32 il ərzində bədii gimnastların Avropa Çempionatında heç bir zaman qrup turnirində qızıl medala sahib olmamışdı. Ümumiyyətlə isə bu günə qədər cəmi bir gimnast — Aliyə Qarayeva 2007-ci ildə fərdi turnirdə qalib olmuşdu. Həmçinin qrupun heyətində bir legioner belə yer almamışdı. Bu da azərbaycanlıların Avropa Çempionatında birinci qızıl medalı olaraq tarixə düşdü. Çempionluğdan sonra Azərbaycanın Birinci vitse-prezidenti Mehriban Əliyeva Avropa çempionu olan Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovaya, həmçinin fərdi turnirdə bürünc medala sahib olan Zöhrə Ağamirovaya qazanılan uğura görə minnətdarlığını bildirdi.
Nəticələri
thumb|316x316px|alt=|[[Azərbaycan Gimnastika Federasiyası|AGF Prezidenti Mehriban Əliyeva Yelizaveta Luzan, Güllü Ağalarzadə, Darya Sorokina, Zeynəb Hümmətova və Ləman Əlimuradovadan ibarət qrupla görüşən zaman (2021-ci il)]] • 3
İmza atdığı uğurlar
Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətovadan ibarət qrup Azərbaycan idmanı tarixində bir sıra uğurlara imza atıb.
Mehmet Rağıp Paşa
Qoca Mehmet Rağıp Paşa, (1698, İstanbul - 1763, İstanbul) - Osmanlı dövlət adamı, diplomat, şair, kitabxanaçı, tərcüməçi. III.Osman və III.Mustafa 11 yanvar 1757 və 8 aprel 1763, altı ay, iki ay iyirmi səkkiz gün arasında hakimiyyətdə Sədrəzəmlik edən bir dövlət adamıdır. O şair şəxsiyyəti ilə tanınır.
Leonard Knyazev vulkanı
Leonard Knyazev vulkanı olduğu bölgədə kalder mənşəli Leonard gölü var və gölün diametri 203 km, sahəsi 8 hektardı. Göl dəniz səviyyəsindən 800 metr yüksəklikdə yerləşir. Göldə nadir balıq növləri və Filippin timsahı (Crocodylus mindorensis) yaşayır. Timsah çoxlama zamanı (iyul-sentyabr) gölə gəlir. Cənub-cənubi qərb istiqamətində vulkandan amakan isti çölünə 5 km-dir.
Qazaq xan Şamlı
Qazaq xan Şamlı — Səfəvi dövlətinin hərbi və siyasi rəhbəri, Məruçak hökmdarı.
Leonard Knyazev vulkanı
Lenard Knyazev ölkənin aktiv vulkanlar siyahısına, eləcə də, Sakit okean vulkanik odlu halqasına daxildir.
Qazaq xan Şamlı
Həyatı
Qazaq xan Həsən xan Şamlının oğullarının ən böyüyü idi və atasının sağlığında vəfat etmişdir. O, Məruçakın hakimi olmuş və 1618-ci ildə narazı çağataylar tərəfindən yatdığı yerdə öldürülmüşdür.
Leonard Knyazev vulkanı
Etimologiyası
Vulkan rus geoloq-kəşfiyatçısı Leonarda Knyazevin şərəfinə adlandırılıb. O Samiko mədəninin ilk menejeri olmuş. Leonardo «Inco Mining», ( İkinci Dünya müharibəsindən sonra «Apex Mining Co., Inc.» adlanmış) şirkətində fəaliyyət göstərmiş və 1930-cu ildə təsadüfən kalder gölünü aşkar etmişdir. O zaman Leonardo Xudjo rayonu ərazisində 15 km radiusda faydalı qazıntı axtarışında idi. Leonardonun ölümündən sonra, 1952-ci ildə Samiko mədəninin sahibi Alfred Vellqut və əməkdaşlar göl və vulkana Leonardın adını vermişdilər. Leonardın nəvəsi Maykl Knyazev-Konenin məlumatlarına görə Knyazev 1919-1920-ci illərdə Rusiya vətəndaş müharibəsi zamanı İrkutskda Ağ ordu tərəfdən döyüşlərdə iştirak etmişdir.
Aktivliyi
Leonard Knyazev vulkanı bölgəsində, Şimali Dvao əyalətində geotermik kəşfiyyat araşdırıması həyata keçirilmiş. Leonard gölündən şimalda manat istilik sahəsi mövcuddur. Cənub-qərbdə isə solfatar müşahidə olunur. Göldən cənubda isə amakan-qopod istilik sahəsi və aktiv sulfatarlar mövcuddur. Ərazidə fumarol və qeyzerlər üstünlük təşkil edir.
1995-ci ildə yerli əhali arasında təşviş müşahidə edilmiş. Təşvişə səbəb vulkanın püskürmə ehtimalının olması idi. Ancaq Filippin vulkan və seysmologiya institunun (PHIVOLCS) araşdırmaları nəticəsinə müəyyən edilmişdir ki, ərazidə heç bir qeyri-adi aktivlik yoxdur. Müasir dövrdə də vulkan bölgəsi normal xarakter daşıyır.
Lenoardo Knyazev vulkanının radiokarbon üsülü ilə üç dəfə püskürdüyünü təyin etmişlər. Bizim eradan əvvəl 4190-3090-cı illərdə, bizim eradan əvvəl 130-30-cu illərdə və bizim eranın 20-220-ci illərində.
Vulkanın zirvəsinə alpinistlərin səfəri təşkil olunur.
Nina Qalavanova
Nina Qalavanova — Cənubi Osetiyalı yazıçı, şair, tərcüməçi və müəllim. Tarixdə ilk osetiyalı sovet qadın yazıçısı. Gürcüstan SSR əməkdar müəllimi.
Bioqrafiyası
20 noyabr 1915-ci ildə Tiflis əyalətinin Bejanaantkari kəndində kəndli ailəsində anadan olmuşdur. Anasının ölümündən sonra yaxınları tərəfindən tərbiyə edilir. Doqquz yaşında Dzau ibtidai məktəbinin birinci sinfinə qəbul edilir. 1926-cı ildən Tsxinvali kəndli gənclər məktəbində oxuyur. 1929-cu ildə komsomola daxil olur. 1932-ci ildə Tsxinvali Pedaqoji Texnikumunu və 1936-cı ildə Cənubi Osetiya Pedaqoji İnstitutunu (indiki - Cənubi Osetiya Dövlət Universiteti) bitirir. Tsxinvali Pedaqoji Texnikumunda kitabxanaçı işləyir. Daha sonra xalq təhsili orqanlarında vəzifəyə təyin edilir. "Xurzurin" qəzetinin mədəniyyət şöbəsinin müdiri işləyir. 1934-cü ildə SSRİ Yazıçılar Birliyinə qəbul edilir.
Əsas fəaliyyəti pedaqoqika olur. 1936-cı ildən 5 nömrəli orta məktəbdə və 1941-ci ildən etibarən Tsxinvalidəki 2 nömrəli orta məktəbdə osetin dili və ədəbiyyatı dərsləri deyir. 1944-cü ildə Sovet İttifaqı Kommunist Partiyasına üzv qəbul edilir. 1945-1960-cı illərdə Pedaqoji Texnikumda dərs demişdir. 1960-cı ildən 1994-cü ildə ölənə qədər Cənubi Osetiya Pedaqoji İnstitutunun Pedaqoqika və İbtidai Təhsil Metodları Fakültəsində dərs demişdir. 1957-ci ildə Maksim Qorki adına Ədəbiyyat İnstitutunun Ali kurslarını bitirmişdir. 1969-cu ildə Cənubi Osetiya Pedaqoji İnstitutunun ibtidai təhsil kafedrasının dosenti elmi adını alır. 1994-cü ildə Tsxinvalidə dünyasını dəyişir.
Yaradıcılığı
İyirmidən çox ayrı kitab nəşr etdirmişdir. Məktəbli ikən "Bahar" adlı ilk hekayəsini yazır. İlk şeirlərini 1930-cu ildə (Bizim Nəsil) qəzetində çap etdirir. Əsərlərini "Fidiuæq" ədəbi jurnalının səhifələrində nəşr etdirmişdir. 1933-cü ildə ilk şeir toplusu (Dövr dalğaları) nəşr olunur. 1936-cı ildə (Almaniyaya məktub) nəsrini nəşr etdirir. 1941-ci ildə "Ananın səsi" nəşr olunur. 1963-cü ildə (Borc) nəsr kitabı və 1965 və 1971 -ci illərdə  (İki zəng) və  (İki səhv) romanlarını nəşr etdirir.
Lev Tolstoy, İvan Franko və dünya ədəbiyyatının digər klassiklərinin əsərlərini osetin dilinə tərcümə etmişdir.
Mükafatları
"1941-1945-ci illər Böyük Vətən müharibəsində rəşadətli əməyə görə" medalı. (1946).
Gürcüstan SSR Ali Sovetinin fəxri fərmanı (1961).
Cənubi Osetiya Muxtar Vilayəti Xalq Deputatları Soveti İcraiyyə Komitəsinin fəxri fərmanı (1965).
"Vladimir İliç Leninin anadan olmasının 100 illiyi münasibətilə" yubiley medalı (1970).
Caxo Qatuyev
Caxo Qatuyev — Osetiyalı yazıçı, publisist, inqilabçı və ictimai xadim.
Bioqrafiyası
1892-ci ildə Vladiqafqazda keşiş Aleksey Qatuyev ailəsində anadan olmuşdur. Tarskaya küçəsindəki atasının evində yaşayır. Vladiqafqaz gimnaziyasını bitirdikdən sonra 1912 -ci ildə Moskva Universitetinə daxil olur. Tələbə ikən gizli marksist dərnəyin fəaliyyətində iştirak edir. Vladiqafqazda bolşevik təbliğat ədəbiyyatını payladığı Sergey Kirovla tanış olur.
1917-ci ilin oktyabrında Moskvada qiyamda iştirak etdi. Eyni ilin sonunda Sovet hakimiyyətinin qurulmasında iştirak etdiyi Vladiqafqaza qayıdır. "Qorskaya Jizn" qəzetinin müxbiri olaraq 1918-ci ildə Terek vilayəti xalqlarının qurultayında iştirak edir. Terek vilayəti Ağ Qvardiya qoşunları tərəfindən tutulduqdan sonra Xristianovskoye kəndində gizlənir.
1920-ci ildə Rusiya Teleqraf Agentliyinin (ROST) Terek-Qafqaz şöbəsinin müdir müavini təyin edilir. 1921-1923-cü illərdə Dağlılar SSR Xalq Maarif Komissarlığının incəsənət şöbəsinin müdiri olur. 1923-cü ildən Rostov-na-Donuda yaşayır. 1925-ci ildən Şərq Xalqları İnstitutunun Qafqaz bölməsinin aspirantı olur. Qafqaz tarixini öyrənir, ekspedisiyalarda iştirak edir və etnoqrafik materiallar toplayır. Eyni zamanda, 1926-cı ildə Leninqradda nəşr olunan "İnquş" adlı ilk böyük publisistik əsərini yazır.
Vətənə qayıdaraq Şimali Qafqazın kəndlərini gəzərək jurnalist fəaliyyətinə davam edir. O, məqalələrini "Narodnı Üçitel" (1930-1934) və "Naşı dostijeniya" (1935-1936) jurnallarının səhifələrində dərc etdirmişdir. 1935-36-cı illərdə Maksim Qorkinin redaktorluğu ilə nəşr olunan "Naşı dostijeniya" jurnalında Caxo əsərini bəyənən və ona kömək edən böyük proletar yazıçısı ilə bir neçə dəfə görüşmüşdür.
Sergey Kirov haqqında tərcümeyi-hal məlumatlarını ehtiva edən "Mironıç" oçerkini yazır.
Stalinin şəxsi sanksiyası ilə güllələnməyə məhkum edilir. 13 iyun 1938-ci ildə güllələnir. 1955-ci ildə ölümündən sonra üzərindən bütün ittihamlar götürülmüş və ona bəraət verilmişdir.
Narayanqang
Narayanqang ( Naraeongônj) mərkəzi Banqladeşdə şəhərdir. 2,2 milyon əhalisi var. Banqladeşdə üçüncü ən böyük şəhərdir. Şəhər Şitalakşya çayının sahilindədir. Narayanqang limanı əhəmiyyətli bir gəmi və sənaye mərkəzidir.
Tarix
Şəhər öz adını Benur Thakur və ya 'Lakhsmi Narayan Thakur' olaraq bilinən bir hindu dini lideri Bicon Lal Pandey'dən almışdır. 1766-cı ildə Plassey döyüşündən sonra ərazini Ost-Hind şirkəti icarəyə götürdü.
1866-cı ildə bir poçt şöbəsi quruldu və 1877-ci ildən Dəkkə-Narayanqang teleqraf xətti istifadəyə verildi. Bengal Bankı ilk telefon xidmətini 1882-ci ildə təqdim etdi.
Narayanqang Bələdiyyəsi 8 sentyabr 1876-cı ildə birləşdirilmişdir. Narayanqang Viktoria Xəstəxanasının ərazisindəki ilk xəstəxana, Harakanta Banerjee'nin maliyyə töhfələri ilə Bələdiyyə tərəfindən 1885-ci ildə quruldu.
Narayanganj Şəhər Korporasiyası 5 may 2011-ci ildə üç keçmiş bələdiyyəni birləşdirdi: Narayanqang Bələdiyyəsi, Siddhirqang Bələdiyyəsi və Qadam Rəsul Bələdiyyəsi. Narayanqang Şəhər Korporasiyasının (NCC) hal-hazırkı Bələdiyyə Başçısı Selina Hayet İvidir.
NGC 4217
NGC 4217, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. Sb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Sariya Lakoba
Sariya Əhmədovna Lakoba (anadan olanda Cihoğlu; ) — NKVD həbsxanasında dözümlülüyü, mərdliyi ilə seçilən ərinə qarşı ifadəyə məcbur edilsə də, bunu etməyən Sovet Abxaziyasının dövlət xadimi "xalq düşməni" Nestor Lakobanın həyat yoldaşı.
Bioqrafiya
250px|thumb|right|Sariya və Nestor, 1930-cu illər Sariya Əhmədovna Cihoğlu Batumi şəhərində varlı acar ailəsində anadan olmuşdur. Atası Əhməd-Məmməd Cihoğlu bir çörək, bir neçə kiçik dükan, habelə çimərlik sahilində icarəyə verilən üç evə sahib idi. Anası Mələk Patladze, əslən Oçamçiradan olan müsəlman gürcülərdən idi. O, Əhməd Cihoğlu ilə 7 övlad böyüdürdü.
1920-ci ildə Nestor Lakoba İngilis işğalçılarından onun valideynlərinin evində gizlənirdi. 1921-ci ildə onlar nigaha daxil oldular. Onlar ailə quranda Sariya hələ məktəbi bitirməmişdi, bu səbəbdən Nestor Lakoba Suxumda onun üçün repititor tutmuşdu. Sariya ekstern şəkildə imtahan verdikdən sonra yetkinlik atestatı aldı, sonra isə "özünü təhsili ilə məşğul oldu, çoxlu mütaliə etdi" - Adilə Abbas oğlu xatirələrində yazırdı. "Saria çoxlu mütaliə edir və nadir kitablar toplayırdı" - Abbas oğlu danışırdı.
"Sariya nadir gözəlliyə malikdi. İncə bellli, iri qəhvəyi məxmər gözləri, valehedici və xeyirxah bir təbəssümü olan qarasac qadın idi. Səsi yumşaq və melodik idi, gedişi yüngül idi. Bütün bunlarla yanaşı o, cəsarətli, iradəli bir xarakteri ilə seçilirdi, "zərifliyi və incə zövqü ilə də fərqlənirdi" . - deyə Adilə Abbas oğlu xatırlayırdı.
Adilə Abbas oğlu xatırlayırdı: "Saryia ağıllı bir qadın idi, başa düşürdü ki, əgər onları Moskvada qəbul edirlərsə, onda necə davranmaq, düzgün geyinmək, süfrə açmaq lazımdır. O deyirdi: bizim abxaz adətlərimiz özümüzə qalmalıdır. Moskvadan bir qonaq gələndə biz ona mədəniyyətli insan olduğumuzu göstərməliyik. O, gözəl rəqs edir, gürcü, türk, rus, abxaz dillərində sərbəst danışırdı ”.
Sariyanın ölümü
Sariya Lakoba həyatının otuz beşinci ilində, 1939-cu il 16 mayda Ortocalski həbsxana xəstəxanasında öldü.
Daha sonralar SSRİ Baş Prokuroru Roman Rudenko Sariya haqqında belə deyirdi: "Bu qadına abidə ucaltmaq lazımdır!" Yazıçı Fazil İsgəndər də Sariyə abidəsinin yaradılacağına ümid etdiyini bildirirdi.
Ölümündən sonra
Bu gün Sariya qadın adı Abxaziyada geniş yayılmış isimdi. Bu ad, qızlarını cəsarətli və güclü bir qadının şərəfinə çağırmaq üçün istifadə olunur. Təşəbbüs qrupu tərəfindən "Sariya Lakoba Fondu" yaradılmışdır. Fondun əsas məqsədi və vəzifələri arasında Sariyə abidəsinin qoyulması, həyatı və ölümü ilə bağlı sənədli və bədii filmlərin çəkilməsi olacaq. 250px|thumb|right|Sariya poçt markası üzərində
Sariya incəsənətdə
Kinematoqrafda Poeziyada
Ukraynanın dövlət sərhədləri
thumb|Ukrayna və Moldova arasında yerləşən buraxılış məntəqəsi Ukraynanın dövlət sərhədləri həm xətti, həm də şaquli bir səthidə müəyyən olunur — quruda, suda, yer altında və hava mühitində. Dövlət sərhəddini Ukraynanaın Dövlət Sərhəd Xidməti qoruyur.
Ukraynanın dövlət sərhədinin təyinatı
Ukraynanın dövlət sərhədləri yerlərdə aydın görünən sərhəd nişanları ilə, beynəlxalq müqavilələr və Ukrayna qanunları ilə nizamlanır.ölçüləri və qaydaları.
II Əliqulu xan Şamlı
II Əliqulu xan Şamlı — Səfəvi dövlətinin hərbi-siyasi rəhbəri, Məruçak hökmdarı, şair.
Ukraynanın dövlət sərhədləri
Müasir sərhədləri
Ukraynanın müasir sərhədləri 1920-1954-cü illər arası formalaşıb. Bütün sərhəd formalaşma presisinə Rusiya və Avstriya-Macarıstan İmperiyalarının süqutu, İkinci Dünya müharibəsi və s. böyük rol oynamışdır.
II Əliqulu xan Şamlı
Həyatı
Əliqulu xan Həsən xan Şamlının oğullarından idi. Məhəmməd Tahir Nəsrabadi onu mahir döyüşçü və idarəçi kimi təsvir edir. Meruçakın hökmdarı olan Əliqulu xan özbəkləri itaətdə saxlamış və bu səbəbdən də o, II Şah Abbasla yaxşı münasibətdə olmuşdur. Əliqulu xan şairlərin himayədarı idi və özü də "Əzəm" təxəllüsü ilə yazan şair idi. Tahir Nəsrabadi qeyd edir ki, o, Əliqulu xanın təxminən iki min beytdən ibarət divanını görüb.
Ukraynanın dövlət sərhədləri
Müasir sərhədləri
Ukraynanın Belarus və Rusiya Federasiyası ilə olan sərhədlri əsasən SSRİ zamanı formalaşmışdır. Belarus ilə olan şimal sərhhədi Polesye düzənliyindən keçir. Sərhəddin uzunluğu 1084 km olub qarışıq meşələr zonasından keçir. Sərhəddin ilkin dəqiqləşdirilməsi 1924-cü ilə təsadüf olunur. Müstəqillik illərində ümumi sərhədlərin delimitasiyası olmuş və 1997-ci ildə yekunlaşmışdır. Demarkasiya 2014-cü ildə təqdiqlənmişdir.
Yaqub Əlioğlu
Yaqub Əlioğlu — Yazıçı-jurnalist, teatrşünas, ssenarist, kino redaktoru, Azərbaycan Jurnalistlər Birliyinin, Azərbaycan Kinematoqrafçılar və Teatr Xadimləri İttifaqının üzvü.
Həyatı
Yaqub Əlioğlu 1956-cı il avqustun 26-da Cəbrayıl rayonunun Soltanlı kəndində anadan olub. 1974-cü ildə orta məktəbi, 1986-cı ildə isə M. A. Əliyev adına Azərbaycan Dövlət İncəsənət İnstitutunun (Azərbaycan Dövlət Mədəniyyət və İncəsənət Universiteti) Teatrşünaslıq şöbəsini fərqlənmə diplomu ilə bitirib.
Yaqub Əlioğlu Respublika mətbuatında 1974-cü ildən çap olunur. Müxtəlif forma və mövzulu 1000-dən çox məqalənin müəllifidir. "Azərbaycantelefilm" YB-də istehsal olunan 150-dən çox sənədli televiziya filminin ssenari müəllifi və 100-dən çox filmin redaktorudur.
Yaqub Əlioğlu "Qızıl Qələm", "Qızıl Dərviş", "Nailiyyət" mükafatları laureatıdır. O, Azərbaycan Televiziya və Radio Verilişləri QSC-nin "Azərbaycantelefilm" Yaradıcılıq Birliyində əvvəlcə redaktor, baş redaktorun müavini, 2006–2019-cu illərdə isə baş redaktor vəzifəsində çalışmışdır. Hazırda AzTV-də redaktor vəzifəsində çalışır.
Evlidir. İki övladı var.
Dünya dramaturgiyasından tərcümələri
Azərbaycan Respublikasının Mədəniyyət Nazirliyi tərəfindən teatrlarda tamaşaya qoyulmaq üçün alınmışdır.
Kristi Svenson
Kristi Svenson (ingiliscə: Kristen «Kristy» Swanson) – ABŞ aktrisasıdır. Playboy jurnalında 2002-ci ildə çəkilmişdir.
Lələ Qara Mustafa Paşa
Lələ Qara Mustafa Paşa (d. 1500 — ö. 7 avqust 1580) — III Murad səltənətində 28 aprel 1580 – 7 avqust 1580 tarixlərində, ümumilikdə 3 ay 9 gün sədrəzəm olmuş Osmanlı dövlət adamıdır.
İlk böyük hərbi uğurunu Kipr adasının fəthində göstərdiyi üçün "Kipr fatehi" olaraq tarixdə qeyd olunur. "Lələ" olaraq anılmasında əsas səbəb isə şahzadəlik dönəmində II Səlimə lələlik etməsi idi. Şahzadə Bəyazid və Şahzadə Səlim arasındakı mübarizəni qızışdırması və Şahzadə Bəyazidi edama aparan yolu hazırlaması səbəbilə "Qara" ləqəbi almışdır.
İlk illəri
Bosniya əsilli olub, Sokullu Mehmed Paşa ilə eyni kənddə dünyaya gəlmişdir. Böyük qardaşı Dəli Hüsrəv Paşanın dəstəyilə I Səlim dönəmində saraya girdi. Sultan bərbəri olaraq sarayda işlədi və I Süleymanın gözünə girdi. Daha sonra çeşnigar və mirahor vəzifələrinə gətirildi. 1555 tarixində Kürəkən Rüstəm Paşanın sədrəzəm olması ilə saraydan uzaqlaşdırıldı və Fələstin-Safed sancaqbəyi oldu. 1556 tarixində Manisa hakimi Şahzadə Səlimin lələsi oldu. Bu vəzifədə ikən Şahzadə Səlim və Şahzadə Bəyazid arasındakı mübarizəni qızışdırdığı və Şahzadə Bəyazid üsyanında önəmli rol oynadığı tarixi mənbələrdə qeyd olunur. 1559-cu ildə Konya yaxınlığında qarşı-qarşıya gələn iki şahzadə və orduları qanlı mübarizəyə girişdilər. Bu qarşıdurmada Lələ Mustafa Paşa Şahzadə Bəyazidə qarşı döyüşmüş və Şahzadə Bəyazid məğlub olaraq Amasiyaya qaçmışdır.
Lələ Mustafa Paşa 14 sentyabr 1560 tarixində əvvəlcə Budin sancaqbəyi, daha sonra Van bəylərbəyi seçildi. Ərzurum, Hələb və Şam bəylərbəyliyinə də gətirilən Lələ Mustafa Paşa II Səlim dönəmində 1567 tarixində Yəməndə Zeydi imamlarından Topal Mutahhar üsyanına qarşı mübarizəyə göndərildi. Misirdə Yəmən səfərinə hazırlaşarkən yerinə Qoca Sənan Paşa təyin edildi və altıncı vəzir olaraq divana seçilib paytaxta çağırıldı.
Kiprin fəthi
left|thumb|Lələ Mustafa Paşa [[Tiflisdə (Nüsrətnamə)]] 1570 tarixində venesiyalıların əlindəki Kipr adasının yunan əahlisinin çağırışı ilə Kipr adasına səfər təyin olundu. Sədrəzəm Sokullu Mehmed Paşanın səfərə qarşı çıxmasına baxmayaraq Lələ Mustafa Paşa səfəri dəstəkləmişdir. Piyalə Paşanın idarəsindəki donanma ilə öz idarəsindəki 60 min nəfərlik piyada qüvvəni 2 iyul 1570 tarixində Limasol sahilinə çıxardı. 15 sentyabr 1570 tarixində böyük bir mərasimlə Lefkoşa şəhərinə girdi. 15 sentyabr 1571 tarixində adadan ayrıldı və İstanbula geri döndü.
İran səfəri
III Murad dönəmində İran səfəri əsnasında Ərzurum qüvvələrinin sərdarlığına gətirildi. 5 aprel 1578 tarixində səfərə çıxdı və eyni il Səfəvi ordusunu məğlub edərək Tiflisə girdi. Gürcüstan və Şirvanı ələ keçirdi və ardından sərdarlığı Özdəmiroğlu Osman Paşaya buraxaraq İstanbula geri döndü. İbrahim Pəçəvinin qeydlərinə görə, Səfəvi xalqı ondan aldığı zərbəni heç bir sərdardan almamışdı.
Sədarət dönəmi
28 aprel 1580 tarixində Səmiz Əhməd Paşanın ani ölümüylə sədarətə gəldi və 3 ay 9 gün sonra İstanbulda vəfat etdi. Məzarı Əyyub Sultan məscidindədir. left|thumb|Lələ Mustafa Paşanın məzardaşı
Evlilikləri
İlk evliliyi Məmlük sultanı Kansu Qavrinin nəvəsi Fatma Xatunla baş tutmuşdur. Bu evlilikdən dünyaya gələn oğlu Mehmed Paşa atasından 5 il əvvəl, Hələb bəylərbəyi ikən vəfat etmişdir. İkinci evliliyi isə Qanuni Sultan Süleymanın oğlu Şahzadə Mehmedin qızı Ayşə Hümaşah Sultanla baş tutdu. Bu evlilikdən isə Sultanzadə Əbdülbaki bəy adlı oğlu olmuşdur.
Boqra (dairə, Banqladeş)
thumb|344x344px|Banqladeşin İnzibati bölgüsü Boqra (Benqal dilində: বগুড়া জেলা, ingilis dilində: Bogra District) — Banqladeşin şimalında, Racşahlar vilayətində dairə. 1821-ci ildə təşkil olunmuşdur. İnzibati mərkəzi — Boqra şəhəridir. Dairənin sahəsi — 2920 km²-dir. 2001-ci il siyahıya alınmasına görə dairə əhalisinin sayı 2 988 567 nəfərdir. Yaşlı əhalinin savadlılıq səviyyəsi 28,4 faizdir, bu isə Banqladeş üzrə orta səviyyədən (43,1%) aşağıdır. Əhalinin dini tərkibi: müsəlmanlar - 91,0%, induizm dininə və digər dinlərə sitayiş edənlər - 9.0 %,
İnzibati ərazi bölgüsü
Boqra əyaləti 12 alt dairədən ibarətdir.
Altdairələr (Mərkəz)
Abay meydanı
Abay Meydanı Qazaxıstanın Almatı şəhərindəki bir meydandır. Meydan Abay Kunanbayevin adını daşıyır. Meydanda ümumi bir bağ və fəvvarələr var. Meydan Respublika Sarayının qarşısında yerləşir. Ətrafında Qazaxıstan oteli, Arman kinoteatrı və Kök Töbe Parkına birləşdirən kanat dayanacağı var. thumbnail|left|160px|Abay Kunanbayev
Ceyms Eykaster
Ceyms Vilyam Eykaster (ing. James William Acaster) — İngilis komediyaçısı.
Abay meydanı
Abay meydanında tez-tez xalq yığıncaqları, mərasimlər və konsertlər keçirilir.
Ceyms Eykaster
Həyatı
Ceyms Eykaster 9 yanvar 1985-ci ildə İngiltərənin Ketterinq şəhərində dünyaya gəlib. Ketterinqdə məktəbi bitirdikdən sonra Northemptonda kollecdə musiqi təhsili alıb. Bundan sonra Northemptonda bir sıra qruplarda barabançı kimi çıxış edən Ceyms daha sonra komediya ilə məşğul olmaq üçün musiqi karyerasına fasilə verir. 2009-cu ildə ilk dəfə Edinburqda bir sıra komediyaçılarla bir yerdə səhnəyə çıxan Ceyms Eykaster daha sonradan bir neçə dəfə daha səhnəyə çıxır və əsasən televiziya şoularında iştirak edərək tanınmağa başlayır. Davamlı çıxış etdiyi "Mock the Week", "Taskmaster", "8 out of 10 Cats", və "Would I Lie to You?" kimi televiziya verilişlərindən sonra özünə müəyyən kütlə toplamağı bacaran Ceyms Eykaster, həm də bir sıra şəhərlərdə etdiyi stendap şouları ilə də uğur qazanmağı bacarır. 2018-ci ildə 4 hissədən ibarət olan stendap şouları "James Acaster: Repertoire" adı ilə Netflix-də yayımlanır. Hal-hazırda öz çıxışlarına davam edən Ceyms Eykaster eyni zamanda "Hypothetical" adlı şounun aparıcılığını edir.
Abay meydanı
Tarixi
Meydan 19-cu əsrin sonunda yaradılmışdır. Abay və Lenin Küçələrinin küncündə 1960-cı ildə Abay Kunanbayevə abidə qoyulmuşdur. Sonrakı illərdə "Arman" kinoteatrı və Kök Töbe kanat stansiyası ilə birlikdə binalar tikildi. 1970-ci ildə Lenin Sarayı (indiki Respublika Sarayı), ardından Qazaxıstan oteli və fəvvarələrlə təchiz olunmuş hovuz tikildi.
Meydana adı verilən Abay Kunanbayev, 19-cu əsrin sonlarında yaşamış bir Qazax türkü idi. Şair, bəstəkar və filosof idi. Qazaxıstan-Türk Sivilizasiyasını liberal İslama söykənən Avropa və Rusiya sivilizasiyalarına yaxınlaşdırmağı hədəfləyən islahatçı kimliyi ilə tanınırdı.
Abay Kunanbayevin abidəsi
thumbnail|left|250px|Almatıda meydanda Abay Kunanbayevin abidəsi 1960-cı ildə Abay Kunanbayevin anadan olmasının 115-ci ildönümü münasibətilə heykəltaraş Hakimcan Naurizbay tərəfindən meydanın ortasına bir abidə qoyuldu. Abidənin hündürlüyü 13 metrdir.
Abidənin yanında şeirlər oxumaq ənənəsi var. Məsələn, 2014-cü ilin iyun ayında Qazaxıstan, Ukrayna və Rus şairləri Beynəlxalq Ədəbi Festivalda şeirlərini səsləndirdilər.
Respublika Sarayı
thumbnail|right|250px|Sarayda ilkin tibbi yardımla bağlı beynəlxalq konfrans.(1978-ci il) Respublika Sarayı 1970-ci ildə inşa edilmişdir. Almatı şəhərinin ən böyük salonudur və tez-tez kütləvi toplantılar, mərasimlər, konsertlər və s. üçün bir məkan kimi istifadə olunur.
Arman Kinoteatrı
Arman kinoteatrı — 1968-ci ildə inşa edilmiş rəqəmsal bir kinoteatrdır. Kinoteatrda dörd zal, bir həyət və bir klub var.
Kanat yolu
Abay Meydanından kanatla 2006-cı ildə açılan Kök Töbe Parka gedə bilərsiniz. 2014-cü ilin sentyabr ayında dağ yeni kanat tikintisi üçün, həmçinin dağın və parkın şimal tərəfinin yenidən qurulması üçün bağlandı. 2016-cı ilin mart ayında kanatın tikintisi və parkın bərpası başa çatdı. 2007-ci ildə The Beatles qrupuna abidə ucaldıldı.
Hər biri 8 nəfər tutumlu yeni kanatda 17 kabin fəaliyyət göstərir. Saatda 750 nəfər tutum. Yeni kanatın uzunluğu 1620 metr, stansiyalar arasındakı fərq 250 metrdir. Sürət 0,5 ilə 6 m/saniyə arasında tənzimlənə bilər.
La-Ferte-Otriv
La-Ferte-Otriv  — Fransa da kommuna, Overn regionunda yerləşir. Departament — Alye. Nyoyi-le-Real kantonuna daxildir. Kommunanın dairəsi — Mulen.
INSEE kodu — 03114.
Əhalisi
2008-ci ildə əhalinin sayı 278 nəfər təşkil edirdi.
İqtisadiyyatı
2007-ci ildə əmək qabiliyyətli 174 nəfər (15-64 yaş) arasında 129 nəfər iqtisadi fəal, 45 nəfər fəaliyyətsiz olmuşdur (fəaliyyət göstərici 74.1%, 1999-cu ildə 66.7%). Fəaliyyət göstərən 129 nəfərdən 121 nəfər (66 kişi və 55 qadın), 8 nəfər işsiz (3 kişi və 5 qadın) idi. 45 hərəkətsiz 16 nəfər arasında şagird və ya tələbə, 18 nəfər təqaüdçü, 11 nəfər digər səbəblərə görə fəaliyyətsizdir.
Kuran (Hurand)
Kuran — İranın Şərqi Azərbaycan ostanının Hurand şəhristanı ərazisinə daxil olan kənd.
Əhalisi
2006-cı il məlumatına görə kənddə 524 nəfər yaşayır (114 ailə).
NGC 6173
NGC 6173, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. E3 tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Şahnaz Munni
Şahnaz Munni (Benqalca শাহনাজ মুন্নী, 1969-cu ildə anadan olub) — Banqladeşli jurnalist, yazıçı və şair.
Vladimir Qoloyev
Vladimir Qoloyev — Cənubi Osetiya, Sovet yazıçısı və jurnalisti. Tsxinvali Kitab Nəşriyyatının direktoru.
Bioqrafiyası
6 noyabr 1910-cu ildə Tiflis vilayətinin Salbiar kəndində kasıb bir kəndli ailəsində anadan olmuşdur. Daha sonra ailəsi Tiflisə köçür və atası burada bir dəmir yolu deposunda işə düzəlir. 1916-cı ildə atası dünyasını dəyişir və Vladimir Qoloyev anası ilə birlikdə doğma kəndinə qayıdır. Ailənin çətin maddi vəziyyəti səbəbindən çobanlıqla məşğul olmaq məcburiyyətində qalır. 1924-cü ildə doğma kəndinin birinci sinfinə gedir.